Internetnäkyvyyttä ja -mainetta mittaavan Underhoodin mukaan SDP:n maine on suomalaisista puolueista paras juuri tällä hetkellä. Underhoodin data-analyysi antaa SDP:lle kokonaislukeman 7,1, kun maksimi on 10.

Rane Aunimo

Parhaan osa-arvosanan SDP saa ”samankaltaisuudesta”, joka mittaa erityisesti SDP:n ja yleisön käyttämien sanojen samanlaisuutta. Samalla Underhood huomioi myös keskustelun sävyä. Lisäksi SDP saa dialogista eli kanssakäymisen laadusta pisteet 7,0 ja näkyvyydestä, jossa arvioidaan puolueen tunnettuutta ja sen luomaa ”pöhinää” sosiaalisessa mediassa, pisteet 6,9.

Pääministeripuolue keskustan kokonaispistemäärä on 6,5. Se saa samankaltaisuudesta SDP:tä korkeammat pisteet 7,5, mutta häviää näkyvyydessä (5,9) SDP:lle selvästi.

Myös kokoomus saa samankaltaisuudesta hyvät pisteet 7,6, mutta jää näkyvyydessä (5,1) keskustallekin. Kokoomuksen kokonaispisteet ovat 6,2.

Perussuomalaisten kokonaispisteet 6,3 osuvat keskustan ja kokoomuksen väliin. Myös perussuomalaiset pärjää heikoiten näkyvyydessä (5,2).

Kovassa gallup-nousussa koko vaalikauden ollut vihreät ei yllättäen menestys Underhoodin mittauksessa. Puolueen pisteet jäävät vain 5,7:ään. Dialogin käymisestä vihreät saa erittäin matalat 4,5 pistettä.

Vasemmistoliiton kokonaisarvosana on joukon toiseksi paras heti SDP:n jälkeen: 6,6.

Underhood nousi otsikoihin viime syksyllä, kun se ennusti suomalaislaulaja Saara Aallon menestystä brittien X-Factor-kilpailussa.

Kuntavaalit, jossa puolueiden oikea menestys todennetaan, pidetään kahden viikon kuluttua sunnuntaina. Ennakkoäänestys alkaa ensi viikon keskiviikkona.